Nōmera je abstrakcyjno zacha, użiwano we matymatyce. Nojbarzi ajnfachowo idzie pedzieć, co nōmera ôdpado na pytaniy "wiela". Z anfanga używono do rachowanio wielości jakich zachōw – naturalno nōmera. Je do sporu, aże zero je naturalno nōmera eli niy, kej przijmiymy co zbiōr naturalnych nōmerōw mo anfang ôd zera, tak kożdo nastympno nōmera je srogszo ô 1. Dali mōmy cołkowite nōmery - do uōnych zbioru wlazujōm ujymne nōmery, t.j. wszyjstke nōmery kere rachujymy ôd zera co jedyn do zadku a dowomy uōnym ze przodku znok "-". Dali mōmy wymierne nōmery, je to zbiōr wszyjskich nōmerōw kere idzie zaszrajbować kej iloczyn ze tajlowanio przez sia dwōch naturalnych nōmerōw, przi tymu we mianowniku niy idzie dać zera. Dali sōm rzeczywiste nōmery, kerym idzie prziszrajbować jaki pōnkt na ôsi nōmerōw, do kerych wlazujōm tyż niywymierne nōmery, kerych niy idzie zaszrajbować kej ôbyczny ułomek. Sōm tyż inksze roztomajte zbiory nōmerōw, jako algebrajiczne nōmery, nilpotyntne nōmery, dopeltowe nōmery a inksze. Piyrszo nōmera